དམ་ཅན་སྐྱེས་བུ་ཆེན་པོའི་ཐུགས་
དམ་བསྐང་། །རཱ་ཧུ་ལ་ཡི་དམག་ཚོགས་ཐུགས་དམ་བསྐང་། །ཞི་རྒྱས་དབང་
དྲག་ལས་རྣམས་ཐོགས་མེད་སྒྲུབ། །རྣམ་བཞིའི་དངོས་གྲུབ་ཆར་ལྟར་འབེབས་
པ་དང༌། །ཕྲིན་ལས་སྒྲུབ་པའི་གྲོགས་དན་རྒྱ་ཆེར་སྤེལ། །ཅི་བཅོལ་ལྷུན་གྲུབ་
ཐོགས་མེད་འགྲུབ་པར་མཛོད། །ཅེས་པའི་སྐོང་གསོལ་མཁའ་འགྲོའི་གཡང་རྫོང་བྱ་བར་ཁ་
བསྐང་དུ་འཇའ་ལུས་རྡོ་རྗེས་སོ། །
༈ སྔགས་སྲུང་མའི་གསོལ་བསྡུས་ནི། བྷྱོཿ འོག་མིན་ཆོས་དབྱིངས་རོལ་པ་ནས། །དཔལ་
གྱི་དམ་ཚིག་གཉེར་ལེན་པའི། །མ་མོ་སྔགས་སྲུང་རལ་གཅིག་མ། །འཁོར་བཅས་
འདོད་ཡོན་གཏོར་མས་བརྔན། །རང་སྣང་སྐྱེ་མེད་དབྱིངས་སུ་སྤྲོད། །བཅོལ་
བའི་ཕྲིན་ལས་གྲུབ་པར་མཛོད། །ཅེས་པའང་འཇའ་ལུས་རྡོ་རྗེས་སོ། །
༈ རྒྱ་བལ་གཉིས་ཀྱི་མཚམས་ན། །དཔལ་གྱི་དམ་ལ་གཏོགས་པའི། །དམ་
ཅན་མ་མོ་བཅུ་གཉིས། །མང་བོ་ལས་མཁན་དང་བཅས། །བདུད་རྩི་བསང་
དང་གསེར་སྐྱེམས། །མཆོད་དོ་ཕྲིན་ལས་སྒྲུབས་ཤིག །མཚམས་བཟང་དང་པད་གྲགས་
གཉིས་ལའོ། །
༈ ཧཱུྃ༔ ང་ནི་རིག་འཛིན་པདྨ་འབྱུང་། །ཡེ་ཤེས་སྐུ་དང་གཉིས་སུ་མེད། །འོག་
མིན་ཆོས་དབྱིངས་ཞིང་ཁམས་ནས། །རིག་འཛིན་པདྨ་འཁོར་ཚོགས་བཅས། །
རྒྱལ་བ་རྒྱ་མཚོའི་རོལ་པ་རུ། །འདིར་བྱོན་མཆོག་ཐུན་དངོས་གྲུབ་སྩོལ། །ཨོཾ་
ཨཱཿཧཱུྃ་བཛྲ་གུ་རུ་པདྨ་སིདྡྷི་ཧཱུྃ༔
༈ ཚེ་རིང་མཆེད་ལྔའི་གཏོཪ་འབུལ་འབྲུ་གསུམ་གྱིས་བརླབས་ལ། ཧཱུྃ༔ ཡེ་ཤེས་དབྱིངས་
-229-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཀྱི་ཕོ་ཉ་བ། །རང་སྣང་སྨན་བཙུན་ཌཱཀྐིའི་ཚོགས། །ཚེ་རིང་མཆེད་ལྔ་བརྟན་
མར་བཅས། །འདིར་བྱོན་མཆོད་སྦྱིན་བརྔན་སྐྱེམས་བཞེས། །རྣལ་འབྱོར་བར་
་ ཆད་དབྱིངས་སུ་སོལ། །མཆོག་དང་ཐུན་མོང་དངོས་གྲུབ་སྩོལ། །ཞེས་མཆོད་གཏོར་
ཕུད་སྐྱེམས་གང་འོས་བསྔོས་ལ་བྱང་ཆུབ་སྒྲུབ་པའི་གྲོགས་དན་བཅོལ་ལོ།
ལྡོག་ཙམ་དུ་རྡོ་སྤྲུལ་སྐྱེ་མིང་བས་ཕུལ།
།འདི་ནི་བློ་བཟང་གི་ངོ་མ་
༈ དྲང་སྲོང་གསོལ་བསྡུས་དུག་རླངས་འཚུབ་མ། ཧཱུྃ༔ རྫོགས་ཆེན་རྒྱུད་ཀྱི་བྱ་ར་བ། །
ཁྱབ་འཇུག་ཆེན་པོ་དྲག་རྩལ་ཅན། །གཏུམ་དྲག་རྔམས་པའི་འཁོར་ཚོགས་ལ། །
དམ་ཉམས་བསྒྲལ་བའི་ཤ་ཁྲག་དང༌། ། འདོད་ཡོན་སྤྱན་གཟིགས་སྣ་ཚོགས་
ཀྱི། །མཁོ་དགུ་ཚང་བར་འབུལ་ལགས་ན། །མི་མཐུན་དགྲ་བགེགས་རྡུལ་དུ་
རློགས། །རྣལ་འབྱོར་བདག་གི་བསམ་དོན་སྒྲུབས། །ཅི་བཅོལ་ཕྲིན་ལས་འགྲུབ་
པར་མཛོད། །ཅེས་གཏེར་སྟོན་ཚོགས་ཞེས་ནངས་ཆེན་འཇིགས་མེད་ལ་རྡོ་སྤྲུལ་པས་སོ། །
༈ བྷོ། དཀོར་སྲུང་གསེར་གྱི་སྤུ་གྲི་མ། །མིང་གཅིག་མ་ལ་མཚན་སྟོང་མ། །སྣ་
ཚོགས་སྒྱུ་འཕྲུལ་ཐ་དད་ཀྱང༌། །གཙོ་བོ་གཅིག་པུའི་ཆོ་འཕྲུལ་ལས། །དུར་
ཁྲོད་ལྷ་མོ་ཞེས་སུ་གྲགས། །རྔམ་བརྗིད་རོལ་པའི་གཞལ་ཡས་ནས། །འདིར་བྱོན་
དམ་རྫས་མཆོད་གཏོར་བཞེས། །རྣམ་བཞིའི་དངོས་གྲུབ་ཆར་ལྟར་ཕོབ། །དཀོར་
ནོར་ལོངས་སྤྱོད་བདག་པོར་མཛོད། །མི་མཐུན་དབྱིངས་སུ་བསྒྲལ་བ་དང༌། །
ཁམས་གསུམ་དབང་སྡུད་ཕྲིན་ལས་མཛོད། །ཅེས་པའང་བློ་བཟང་གྲགས་པས་གཙོར་བྱས་
འདུ་ཚོགས་བཞེད་སྐོང་དུ་གྲྭ་མིང་འཆང་བ་ཙམ་བིདྱས་སོ། །
༈ རཾ་ཡཾ་ཁཾ། ཨོཾ་ཨཱཿཧཱུྃ། སྐྱེས་མཆོག་བཛྲ་ས་དྷུ་ལ། །འདོད་ཡོན་གཏོར་མ་
-230-

བཀའ་སྲུང་བསང་གསོལ་སྐོར།
པོད༣
ཕུད་ཀྱིས་མཆོད། །རྩ་གསུམ་ཕྲིན་ལས་སྒྲུབ་པ་དང༌། །མཆོག་དང་ཐུན་མོང་
དངོས་གྲུབ་སྩོལ། །ཨོཾ་བཛྲ་ས་དྷུ་ཧཱུྃ། ཞེས་རྡོ་སྤྲུལ་པས་སོ། །
༈ དབང་དྲག་པདྨའི་བཀའ་སྡོད་རྗེ། །གནོད་སྦྱིན་དྲེགས་པའི་གཙོ་བོ་
ཁྱོད། །རང་སྣང་འཁོར་ཚོགས་རྒྱ་མཚོ་བཅས། །ཡེ་ཤེས་དབྱིངས་སུ་ད་སྐུལ་
ན། །རྣམ་བཞིའི་ཕྲིན་ལས་སྒྲུབ་པ་དང༌། །དྲེགས་པའི་སྡེ་ཚོགས་ཆམ་ལ་ཕོབ། །
ཅི་བཅོལ་ལས་ལ་ད་སྐུལ་ན། །འདོད་པའི་མཐུ་ནུས་ད་སྩོལ་ཅིག །རིག་འཛིན་
བླ་མས་དམ་བཞག་བཞིན། །རྡོ་རྗེ་དབྱིངས་ཀྱི་དཀྱིལ་འཁོར་དུ། །འབྲལ་མེད་
བུ་བཞིན་སྐྱོང་བ་དང༌། །ཕྲིན་ལས་ཐོགས་མེད་འགྲུབ་པར་མཛོད། །ཅེས་པའང་རྡོ་
སྤྲུལ་མིང་ཐོབ་པས་སོ། །
༈ རྣལ་འབྱོར་པདྨ་དབང་གི་ཐ་ཚིག་ཅན། །ཕྲིན་ལས་སྒྲུབ་པའི་དབྱར་
དམ་ཉེར་ལོངས་ལ། །མོས་པའི་སློབ་མ་བུ་བཞིན་སྐྱོང་བ་དང་། །རྣམ་བཞིའི་
ཕྲིན་ལས་དངོས་གྲུབ་ཆར་ལྟར་ཕོབ། །ཤུ་ལ་ཏྲི་ཨེ་དམ་བྷ་ལིང་ཏ་ཁཱ་ཧཱི། ཟ་ཧོར་སློབ་
དཔོན་ཆེན་པོས་རྗེས་སུ་བཟུང་བའི་སྔགས་རིགས་གྲུབ་པའི་དབང་ཕྱུག་བདུད་འདུལ་དཔའ་བོས་སོ། །
༈ དམར་ནག་བཙན་གྱི་རྗེ་བོ་ཁྱོད། །དུས་གསུམ་རྒྱལ་བའི་མཐུ་ནུས་
བསྡུམས། །མཆོད་ཅིང་བསྟོད་དོ་རབ་བསྐུལ་ན། །འགལ་རྐྱེན་གནོད་པའི་
བགེགས་རིགས་ཀུན། །རྡུལ་དུ་རློག་པའི་ཕྲིན་ལས་མཛོད། །ཅེས་པད་རྣམ་ལ་རྡོ་སྤྲུལ་
མིང་འཐོབ་པས་སོ། །
༈ གནོད་སྦྱིན་ཆེན་པོའི་ཕུད་མཆོད་རཀྟའི་རྒྱ་མཚོ་འཕྱུར་བའི་སྒྲ་དབྱངས་ཞེས་
བྱ་བ། ཕུད་དང་སྐྱེམས་བཤམས་ལ། ཧོ། དགོངས་སུ་གསོལ་ལོ། མི་མངོན་དབྱིངས་
-231-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ན་གདོད་མའི་མགོན་པོ་རྒྱལ་བའི་བསྟན་པ་སྲུང་བའི་ཕྱིར། རང་རྒྱུད་དྲེགས་
པའི་ཚུལ་གྱིས་ལས་བྱེད་ཀྱི་ཕོ་ཉར་མངའ་གསོལ་བ། དགྲ་ལྷ་གློག་ཞགས་ལས་
མྱུར་བ། དམ་ཉམས་དུག་མདའ་ལྟར་སྒྲོལ་བ། ཉེས་ཅན་ཤྭ་བཙོན་ལྟར་འཁྲིད་
པ། དམ་ལྡན་དབུ་འཕང་གི་གཏད་སོ། རྣལ་འབྱོར་ལས་བྱེད་ཀྱི་གྲོགས། བརྒྱུད་
འཛིན་བུ་སློབ་ཀྱི་སྲུང་མ། རིག་འཛིན་ཡོངས་ཀྱི་དགྲ་ལྷ། དཀོར་ཆ་མངའ་ཐང་
གི་བདག་པོ། སྡེ་བརྒྱད་ཡོངས་ཀྱི་སྤྱི་རྗེ། གནོད་སྦྱིན་དགྲ་ལྷའི་རྒྱལ་བོ། ཁམས་
གསུམ་སྲོག་དབུགས་ཀྱི་བདག་པོ། དམ་ཉམས་དགྲ་བོའི་གཤེད་མ། དམར་
ནག་བཙན་གྱི་རྗེ་བོ། ཁམས་གསུམ་རྣམ་རྒྱལ་གྱི་བདག་པོ་རྟ་དམར་གྱི་སྟེང་
ན་འགྱིང་ཞིང་སྟོང་གསུམ་སྐད་ཅིག་ལ་བསྐོར་བ། སྲོག་དབུགས་ཞལ་དུ་འདྲེན་
པ་ལྷ་བཙན་ཆེན་པོ་ཡང་ལེ་བེར་ལ་གསོལ་ལོ། །དམ་ཅན་འབངས་འཁོར་
དུ་གཏོགས་པའི་སྐུ་ལྷ་ཞལ་གྱི་ལྷ་བཙན་ལ་གསོལ་ལོ། །གྲོ་ཤོད་བོད་ཀྱི་སྒང་
དམག་ལ་གསོལ་ལོ། །ར་བ་གོང་གི་ཀླུ་བཙན་ལ་གསོལ་ལོ། །རྩལ་ཐོག་རྒྱུག་
གི་གྲི་བཙན་ལ་གསོལ་ལོ། །རྡོ་རིང་དམར་བོའི་གྲི་བཙན་ལ་གསོལ་ལོ། །ཀཾ་ཀ་
ཐོད་ནག་བདུད་བཙན་ལ་གསོལ་ལོ། །བཙན་གྱི་ཇག་པ་སྐྱ་བདུན་ལ་གསོལ་
ལོ། །འཁོར་དུ་གཏོགས་པའི་བཙན་དམག་བྱེ་བ་འབུམ་སྡེ་ལ་གསོལ་ལོ། །རུ་
འདྲེན་དྲེགས་པའི་སྡེ་ཚོགས་ལ་གསོལ་ལོ། །ཕྱི་སྤྲུལ་པའི་བཀའ་སྡོད་ཕོ་ཉ་གློག་
ལྟར་མྱུར་བ་ལ་གསོལ་ལོ། །ནང་ཡང་སྤྲུལ་དྲེགས་པའི་ཞིང་སྐྱོང་དཀྱིལ་འཁོར་
བཀའ་སྡོད་ལ་གསོལ་ལོ། །གསང་བ་གནས་ཡུལ་དུར་ཁྲོད་ཀྱི་ཞིང་ན་དཔའ་བོ་
མཁའ་འགྲོའི་ཚོགས་རྗེ་ལ་གསོལ་ལོ། །རང་སྣང་རིག་པའི་ལམ་སྟོན་ལ་གསོལ་ ·
-232-

བཀའ་སྲུང་བསང་གསོལ་སྐོར།
པོད༣
ལོ། །ཆོས་ཉིད་དབྱིངས་ཀྱི་བྱེད་པོ་ལ་གསོལ་ལོ། · །མཐའ་འདུལ་དྲེགས་པའི་
སྡེ་དཔོན་ལ་གསོལ་ལོ།
།གཞན་ཡང་རི་ཁྱི་སྤྱང་ཀི་རོལ་ཏུ་ཁྲིད་པའི་ཤ་ཟན་
རྔམས་པའི་ཚོགས་དང་བཅས་པ་ལ་གསོལ་ལོ། །རཀྟའི་ཨརྒྱུ། མྱོས་བྱེད་ཀྱི་ཨ་མྲྀ་
ཏ། རྩི་བརྒྱད་སྟོང་ལ་སྦྱར་བའི་སྨན། བདུད་རྩི་གསེར་སྐྱེམས་ཕུད་ཀྱི་མཆོད་པ་
ལ་འབུལ་ལོ། །མཆོད་དོ། །གསང་སྔགས་བཀའ་ཡི་བྱ་ར་གྱིས་ཤིག: རྫོགས་ཆེན་
རྒྱུད་ཀྱི་སྲུང་མ་གྱིས་ཤིག བརྒྱུད་འཛིན་བུ་སློབ་མངའ་ཐང་སྤེལ་ཅིག གཞན་
སེམས་སྣང་བ་དབང་དུ་སྡུས་ཤིག ཕ་རོལ་མི་དང་མི་མ་ཡིན་གྱི་སྦྱོར་ངན་རང་
གཤེད་དུ་ཕོབ་ཅིག དཀོར་ཆ་གནས་མལ་སྲུང་སྤེལ་མཛོད་ཅིག དོ་བསྡོ་ཞིང་
ཕོད་འཛུགས་པའི་དགྲ་བོ་དམ་ཉམས་པ་ཐམས་ཅད་རྡུལ་དུ་རློག་ཅིག ཅི་རེ་
བ་དང་ཅི་སྨོན་པ་ཐམས་ཅད་འབད་མེད་ཡིད་བཞིན་དུ་འགྲུབ་པར་མཛོད་
ཅིག ཅེས་གནོད་སྦྱིན་ཆེན་པོའི་ཕུད་མཆོད་འདི་ཉིད་བྱང་སྐུ་འབུམ་བྱམས་པ་གླིང་གི་ཉེ་འདབས་སྡིག་
ཅན་ཤན་པའི་རི་ལྗོངས་བྱ་བའི་ཡུལ་མཁར་གྱི་དཀར་བརྗིད་ནས། ༧རིག་འཛིན་བདུད་འདུལ་དཔའ་བོས་
སོ། །དགེ་འོ། །
༔ ༈ ན་མོ་གུ་རུ། གནོད་སྦྱིན་ཆེན་པོའི་ཕུད་མཆོད་བྱ་བར་འདོད་པས་ཕུད་སྐྱེམས་དང་ཡོ་བྱད་བྱིན་
གྱིས་བརླབས་ལ། ཧྲཱིཿ རྒྱལ་དབང་པདྨ་ཐོད་ཕྲེང་གི། །བཀའ་ཉན་སྲུང་མ་དམ་ཚིག་
ཅན། །གནོད་སྦྱིན་རོལ་པ་སྐྱ་བདུན་བཅས། །འདིར་གཤེགས་གསེར་སྐྱེམས་
ཕུད་ཀྱིས་མཆོད། །འདོད་ཡོན་བརྔན་སྦྱིན་རྒྱ་མཚོའི་གཏེར། །ཏིང་འཛིན་
སྔགས་དང་ཕྱག་རྒྱས་སྤེལ། །ཟད་མེད་ནམ་མཁའ་མཛོད་དུ་འབུལ། །བློ་སྣ་
ལེགས་པའི་ལམ་ལ་དྲོངས། །མཐར་ཐུག་ཆོས་བཞིན་འགལ་རྐྱེན་སོལ། །མཆོག་
-233-

༧ རྡོ་གྲུབ་ཆེན་རིག་འཛིན་འཇའ་ལུས་རྡོ་རྗེའི་གསུང་ཕྱོགས་བསྒྲིགས།
ཐུན་དངོས་གྲུབ་འབད་མེད་སྩོལ།
།བཅོལ་བའི་ཕྲིན་ལས་གྲུབ་པར་མཛོད། །
ཅེས་བརྗོད་ལ་ཕུད་སྐྱེམས་གཙང་སར་གཤེགས། ཞེས་པའང་འཇའ་ལུས་རྡོ་རྗེས་སོ། ། དགེའོ། །མངྒ་ལཾ།
༈
གཉན་ཆེན་ཐང་ལྷའི་གསོལ་བསྡུས་ནི། ཀྱེ། ཕྱོགས་ཕྱོགས་ཕ་ཀི་ཉི་མ་དབུས་
ཀྱི་ཕྱོགས། །འདམ་ཤོད་སྣར་མོ་གངས་རིའི་ཕོ་བྲང་ནས། །གཉན་གྱི་ཡར་
བཞུད་རྒྱལ་བོ་འབར་བ་རྩལ། །ཡུམ་སྲས་བློན་འཁོར་དཔུང་བཅས་ད་
ཚུར་བྱོན། །དངོས་འབྱོར་ཡིད་སྤྲུལ་བརྔན་ཆ་མར་དཀར་ལུག །བསང་དུད་
བཤོས་དྲི་རྒྱ་ཇའི་བཏུང་བ་འབུལ།
།ལྷ་གཡག་ལྕགས་སྡིག་བྱ་ཁྲའི་སྤྲུལ་སྒྱུར་
གྱིས། །འདྲེ་གདོན་གདུག་པའི་མགོ་འཕང་གནོན་པར་མཛོད། །དཔའ་གཏུམ་
མི་དཀར་གཡུ་ཡི་སྨིན་མ་ཅན། །རྟ་མཆོག་ངང་དཀར་རླུང་ཤུགས་ཆིབས་སུ་
བཅིབས། ། སྦ་ལྕག་ཤེལ་དཀར་ཕྲེང་བ་ཕྱག་ན་བསྣམས། །སྲབ་འཇམ་དར་
དཀར་གོས་གྱོན་ཁྱོད་ལ་བསྟོད། །ཅེས་རིག་འཛིན་འཇའ་ལུས་རྡོ་རྗེས་བྲིས།
༈ གནོད་སྦྱིན་ཆེན་པོའི་ཕུད་བསང་སྐྱེམས་གཏོར་བྱིན་གྱིས་བརླབས་ལ། ཧྲཱིཿ དབང་ཆེན་
རྟ་མཆོག་རོལ་པ་གར་དགུའི་ཉམས། །འཇིགས་རུང་ལས་ཀྱི་སྲིན་པོ་དྲེགས་པའི་
གཟུགས། །གནོད་སྦྱིན་ཆེན་པོ་ཙིའུ་དམར་ནག་དང་། །འཁོར་བཅས་མ་ཐོགས་
མྱུར་དུ་གནས་འདིར་གཤེགས། །དམ་ཉམས་སྡང་བའི་དགྲ་ཡི་ཤ་ཁྲག་རུས་པ་
ལྤགས། །དཀར་སྐྱེམས་དམར་སྐྱེམས་ཡིད་མཐུན་མཆོད་པའི་ཚོགས། ། བཞེས་
ལ་འདོད་པའི་དཔུང་ཚོགས་འགྲུབ་པ་དང༌། །མི་འདོད་དགྲ་སྡེ་ལོག་འདྲེན་
ཆམ་ལ་ཕོབ། །རྣམ་བཞིའི་ཕྲིན་ལས་དངོས་གྲུབ་བསྩལ་དུ་གསོལ། །ཞེས་དང་ཡི་
གེ་བརྒྱ་བ་ཡང་སྤྲོ་ན་བརྗོད། མཐར་ཕུད་སྐྱེམས་གཤེགས། ཞེས་པའང་མིག་ཡངས་གྲྭ་སྡེ་སྤྱི་ལ་ཞལ་མ་
-234-

བཀའ་སྲུང་བསང་གསོལ་སྐོར།
བཅག་ཙམ་དུ་རྡོ་སྤྲུལ་སྐྱེ་མིང་རིག་འཛིན་འཇའ་ལུས་རྡོ་རྗེས་སོ། །
པོད༣
༈ གནོད་སྦྱིན་ཆེན་པོའི་བསང་མཆོད་བཞུགས་སོ། །ཆོས་ཀྱི་རྒྱལ་བོ་ཁྲི་སྲོང་ལྡེའུ་
བཙན་གྱི། །དགྲ་ལྷར་གྱུར་པའི་དུས་ན་མངའ་གསོལ་ཞིང༌། །མཁན་སློབ་ལོ་
པཎ་ཕྲིན་ལས་སྒྲུབ་པའི་གྲོགས། །རིག་འཛིན་མངའ་རིས་པཎ་ཆེན་མཛའ་བོ་
མཆོག །ཀུན་མཁྱེན་ཆེན་པོ་འཇིགས་མེད་གླིང་བའི་བྲན། །རྣལ་འབྱོར་བདག་ཅག་
རྗེ་བོར་མངའ་གསོལ་ན། །དབུ་འཕང་གཉན་པོ་དགུང་ལ་བསྟོད་པ་དང་། །ཆོས་
སྡེའི་སྙིང་བོ་གསང་སྔགས་ཉི་མའི་གླིང་། །བསྟན་པའི་སྙིང་བོ་འོད་གསལ་རྡོ་རྗེའི་
ཐེག །དར་ཞིང་ཉིན་མོའི་སྣང་བ་བཞིན་དུ་རྒྱས།
།འགལ་རྐྱེན་བ་མོར་ཉི་ཟེར་
ཕོག་བཞིན་དེངས། །མཐུན་རྐྱེན་དབྱར་གྱི་ཆར་སྤྲིན་བཞིན་དུ་འཁྲིགས། །ཕུན་
ཚོགས་སྡེ་བཞིའི་དགེ་མཚན་ཆར་དུ་སྙིལ། །བསླབ་གསུམ་ཁྲིམས་དང་ཁྱད་པར་
འདུལ་ཁྲིམས་སྡེའི། །གནང་བཀག་ཕྲ་མོའི་གནས་ལས་མི་འདའ་ཞིང་། །བྱང་
ཆུབ་རྩ་བ་བརྟན་པའི་གྲོགས་དན་གྱིས།
།བཅོལ་བའི་ཕྲིན་ལས་མ་ལུས་མྱུར་
འགྲུབ་མཛོད། །ཅེས་པའང་འཇའ་ལུས་རྡོ་རྗེས་སྦྱར་བ་དགེའོ། །
-235-